Lennart Lennuk

**Lennart Lennuk** (sündinud 27. oktoobril 1985) on eesti bioloog, teaduse populariseerija.

## Elulugu
Lennuk on lõpetanud 2008. aastal Tallinna Ülikooli bioloogia (kõrvalainena helidisaini) erialal ja 2010. aastal Tartu Ülikooli bioloogia erialal spetsialiseerumisega merekeskkonna bioloogiale. 

Ta on uurinud Tartu Ülikooli Eesti Mereinstituudis planktoni ajalist ja ruumilist paiknemist Läänemeres, selle ökoloogilist rolli mikroelustiku toiduahelas ja nafta mõju planktonile. 

Aastatel 2013–2021 töötas ta Eesti Loodusmuuseumi zooloogia osakonna juhatajana ja 2021. aastast töötab kogude osakonna juhatajana. Lisaks on ta Eesti Looduseuurijate Seltsi asepresident.

Ta on töötanud ka giidina. 

Lennart Lennuk on pidanud loodusloenguid nii lastele, koolinoortele kui ka eakamale publikule. Tema autorisaade "Looduse leksikon" (2023–2024) on olnud üks Klassikaraadio populaarsemaid saateid. Ta esineb päevakajalistel loodusteemadel, korraldab loodusfilmiõhtuid ning kirjutab nii teadusartikleid kui ka aimetekste. 

Ta on kultuurifestivali Särin üks korraldajaid ja loodusfilmiprogrammi juht. Tema harrastuste hulka kuuluvad joonistamine, pillimäng ning looduse jäädvustamine nii pildis kui ka helis. 

## Loominguline tegevus
### Kureeritud näitused

* "Soome lahe (l)ainel" 2014
* "Tempo ja rütm. Südamelöögist kosmiliste tsükliteni" 2014-2015
* "Metsanotsu – tõeline siga" 2015-2016
* "Isad ja pojad" 2019-2020
* "Hirmus armas nahkhiir" 2020
*"Supervõimekas nahkhiir" 2020
*"Nahkhiirte (t)ööelu" 2021
*"Puudega linn" 2023
*"Uustulnukad Eesti meres" 2023

### Raamatud
* Maria Põldma, Lennart Lennuk. "Kutsumata külalised Eesti meres. Tule uuri kaugetelt maadelt saabunud uusi liike!". Tartu Ülikooli Eesti mereinstituut, 2023 (Lennart Lennuk on ka joonistatud piltide autor)

### Tõlked
* "Camilla de la Bédoyère. Linnud : kuidas ära tunda 50 linnuliiki". Tallinn, Ilo 2015 (56 lk) – tõlkija
* "Maailma looduse entsüklopeedia : elusa looduse fantastiline maailm". Tallinn, TEA Kirjastus 2017 (504 lk) – üks tõlkijaid
* "Maailma ookeanide entsüklopeedia". Tallinn, TEA Kirjastus 2018 (287 lk) – üks tõlkijaid 

### Muusika
Ta huvitub pärimusmuusikast ning on ansamblite TNVVNüM, Outist, Malena, NoT, Vunkz ja Maili Metssalu "Kahe Une Vahel" bänd liige.

## Tunnustus
* 2019 Tallinna Ülikooli sajandi vilistlane
* 2019 Eestimaa Looduse Fondi (ELF) noor looduskaitsja 2018
* 2020 Kohila Gümnaasiumi auvilistlane
* 2023 Eesti looduskaitsemärk

### Auhinnad
* 2020 Eesti Muuseumide Aastaauhinnad – parima ajutise näituse auhind
* 2020 "Looduse Aasta Foto" I koht kategoorias "Loomad tegutsemas"
* 2019 "Teadusfoto 2019" I koht, äramärkimine kategoorias "Inimesed teaduses" ning looduspiltide ja pildiseeriate kategooriates
* 2017 "Teadusfoto 2017" äramärkimine üldkategoorias
* 2015 "Teadusfoto 2015" II koht kategoorias "Inimesed teaduses"
* 2011 ajakirja Eesti Loodus noore kaasautori auhind

### Stipendiumid
* 2011 Margot M. ja Herbert Linna stipendium, Ülemaailme Eesti Kesknõukogu

## Fotoloomingut

Fail:Lepitopteroloog.JPG|Eesti lepidopteroloog Aare Lindt
Fail:Waterspider (Argyroneta aquatica) and freshwater crustacean (Asellus aquaticus).jpg|Vesiämblik ja harilik vesikakand
Fail:Motacilla cinerea.jpg|Jõgivästrik Nõmmeveski küla juures
Fail:Bat scientists Rauno and Oliver Kalda.jpg|Rauno Kalda ja Oliver Kalda nahkhiiri uurimas
Fail:Myotis dasycneme 2.jpg|Tiigilendlased talvitumas
Fail:The Bat Scientists Lauri Lutsar.jpg|Lauri Klein ja Lauri Lutsar nahkhiire vanust määramas
Fail:Myotis daubentonii 3.jpg|Talvituv veelendlane
Fail:The Bat Scientists Oliver and Rauno Kalda.jpg|Rauno Kalda ja Oliver Kalda nahkhiiri uurimas
Fail:Bat Scientist Oliver Kalda 2.jpg|Oliver Kalda nahkhiiri uurimas
Fail:Archeologist Reigo Andok searching for cups from a potential cup marked stone.jpg|Reigo Andok lohukive otsimas
Fail:Identifying age of Pipistrellus nathusii.jpg|Lauri Lutsar määrab parginahkhiire vanust


## Viited

## Välislingid
* Lennart Lennuk: soojalembelist jäälindu kohtab jõe ääres ERR Eeter, 30. juuni 2024
* Zooloog: Läänemere võõrliigid vihjavad mujal toimunud muutustele ERR Novaator, 7. oktoober 2024 
* Bioloog: uued liigid maailmas on vampiirsiil, õgilämblik ja hambuline konn ERR Eeter, 9. jaanuar 2025